אצטדיון קאופמן

אצטדיון קאופמן (באנגלית: Kauffman Stadium) הוא אצטדיון בייסבול בקנזס סיטי, מיזורי המשמש את קבוצת קנזס סיטי רויאלס מליגת ה-MLB. האצטדיון נמצא במתחם משותף עם אצטדיון ארווהד, שמשמש את קנזס סיטי צ'יפס מליגת ה-NFL. האצטדיון נקרא על שמו של יואינג קאופמן, המייסד והבעלים הראשון של קבוצת הרויאלס. 

האצטדיון נפתח בשנת 1973 בתור אצטדיון הרויאלס, וקיבל את שמו הנוכחי 20 שנה מאוחר יותר, ב-2 ביולי 1993. מאז השיפוץ הגדול האחרון שלו בשנת 2009, יש בו 37,903 מושבים.

אצטדיון קאופמן נבנה במיוחד עבור בייסבול, בתקופה שבה נהגו לבנות אצטדיונים רבי-שימוש, שיוכלו לשנות את ייעודם בין ענפי הספורט השונים. יחד עם אצטדיון דודג'ר, שנבנה בשנת 1962, נחשב לאצטדיון חדיש. זהו האצטדיון היחיד בליגת ה-MLB שנקרא על שם אדם, ואחד מתשעה אצטדיונים שלא נקראים על שם תאגיד או חברה שנותנת חסות לאולם. לאצטדיון קאופמן קדמו רק חמישה אצטדיוני בייסבול גדולים ברחבי ארצות הברית, והוא אירח את משחקי האולסטאר של ליגת ה-MLB בשנים 1973 ו-2012, ואת סדרת הוורלד סיריס בשנים 1980, 1985, 2014 ו-2015, כאשר קבוצת הרויאלס היו אלופי הליגה האמריקאית. בין השנים 2007 ו-2009, עבר האצטדיון שיפוץ בעלות של 250 מיליון דולר, שכלל שדרוגים במתקני האוהדים ובניית היכל תהילה חדש של הרויאלס.

קישורים חיצוניים 

 

אצטדיוני בייסבול בארצות הברית
קנזס סיטי רויאלס
קנזס סיטי: ספורט